கேரளா, எப்போதுமே இதுமாதிரியான பண்பாடு சார்ந்த விஷயங்களில் மிகவும் முற்போக்காக செயல்பட்டு வருகிறது. 1956 -க்கு முன்னிருந்த திருவாங்கூர் ராஜாக்களின் காலத்திலிருந்தே உள்ளூர் உற்பத்தி பெரிதும் உற்சாகப்படுத்தப்பட்டது. வெளிநாட்டு இறக்குமதி முற்றிலுமாக தடுக்கப்பட்டது. இன்றளவுக்கும் கேரள அரசின் செயல்பாடுகள் அப்படித்தான் இருக்கின்றன. 2006-ம் ஆண்டு ஆயுர்வேத ஆடை தயாரிக்கும் திட்டத்தை அறிமுகப்படுத்தியது கேரள அரசு. ஆனால், அந்தத் திட்டத்தின் ஆயுள் ஒரு வருடம் மட்டும்தான் நீடித்தது. அதன்பிறகு பெரிய அளவில் அத்திட்டம் முன்னெடுக்கப்படவில்லை. ஆனால் அன்று அரசு அறிமுகப்படுத்தியதை இறுகப்பிடித்து இன்று உலக அளவில் ஆயுர்வேத ஆடைகளைப் பிரபலப்படுத்தி இருக்கிறார் ஓர் இளைஞர். பாலராமபுரத்தைச் சேர்ந்த அவரது பெயர் சுஜிவ்.